8. jaanuaril otsustas kirikuvalitsus likvideerida Usuteaduse Instituudi kaplanaadi. Seetõttu määrati Randar Tasmuth, Allan Kährik, Tarmo Kulmar, Kerstin Kask ja Anne Burghardt EELK  vikaarõpetajaks alates 1. jaanuarist 2008. Instituudi põhikirja järgi moodustasid kaplanaadi instituudis põhikohaga töötavad ordineeritud õppejõud ja töötajad ning nõukogu ettepanekul EELK peapiiskopi poolt instituudi kaplanaati arvatud EELK vaimulikud. Kaplanaadi ülesanneteks oli üliõpilaste ja töötajate vaimulik teenimine ning peapiiskopi antud ülesanded.  Sama koosoleku otsusega arvati 30. detsembrist 2007 isikliku soovivalduse alusel emerituuri Kalle Kasemaa. 1. jaanuarist 2008 arvati reservi vaimulikud  Alar Laats ja Kaupo Padar.  Konsistoorium otsustas kinkida Narva Aleksandri kogudusele järgmised kinnistud:  Vaivara kiriku maad Ida-Virumaal ja vana ning uue kalmistu ning Sininõmme kalmistu Peeterristi külas.  OÜ Kiriku Varahaldus nõukogu liikmeteks kinnitati Aivar Berzin, Patrik Göransson, Mart Einpalu, Illar Hallaste ja Mati Maanas. Eelnimetatud nõukogu koosseisu volitused kestavad 13. jaanuarist 2008 kuni 13. jaanuarini 2009.